**Φύλλο εργασίας στο μάθημα 4.1-4.1.1-4.1.2**

**Α. Ερωτήσεις Σωστού – Λάθους.**  1. Τα προβλήματα του τι, πόσο και πώς θα παραχθεί ένα προϊόν προέρχονται από το κύριο οικονομικό πρόβλημα. Σ – Λ 2. Οι άνθρωποι ιεραρχούν τις ανάγκες τους προκειμένου να τις ικανοποιήσουν, ενώ οι κοινωνίες όχι. Σ - Λ 3. Όταν δημιουργούνται νέες ανάγκες τότε μιλάμε για πολλαπλασιασμό. Σ – Λ 4. Όταν οι ανάγκες ικανοποιούνται με διαφορετικά αγαθά, τότε λέμε ότι εξελίσσο-νται. Σ – Λ 5. Η ικανοποίηση μιας ανάγκης μπορεί να δημιουργεί νέες ανάγκες. Σ – Λ 6. Η ανάγκη για στέγη κατά κανόνα υπόκειται σε προσωρινό κορεσμό. Σ – Λ 7. Προσωρινός κορεσμός είναι να ικανοποιείται η ανάγκη και να μην επανέρχεται.

Σ – Λ 8. Υπάρχουν και ανάγκες που δεν ικανοποιούνται με εμπορεύματα. Σ – Λ 9. Το σύνολο των καταναλωτικών συνηθειών ενός ανθρώπου ονομάζεται κατανα-λωτικό πρότυπο. Σ – Λ 10. Η διαφήμιση είναι κατά κύριο λόγο μηχανισμός πληροφόρησης και ο κόσμος που δημιουργεί είναι εικονικός δηλαδή κατασκευασμένος. Σ – Λ 11. Τα διαφημιστικά μηνύματα δεν ερμηνεύονται με τον ίδιο τρόπο από όλες τις κοινωνίες και όλους τους ανθρώπους. Σ – Λ 12. Η γλώσσα των Μ.Μ.Ε. είναι ιδιαίτερα απλοϊκή. Σ – Λ **Β. Ερωτήσεις πολλαπλής επιλογής.** 13. Το κύριο οικονομικό πρόβλημα προέρχεται από τη διαφορά που υπάρχει μεταξύ: α. Του πλήθους των αγαθών και του περιορισμένου όγκου των αναγκών β. Του πλήθους των αναγκών και του περιορισμένου όγκου των αγαθών γ. Του πλήθους των αναγκών και του απεριόριστου όγκου των αγαθών δ. Του περιορισμένου όγκου των αναγκών και του περιορισμένου όγκου των αγαθών. 14. Ανάγκη είναι: α. Η τροφή β. Η στέγη γ. Η δίψα δ. Όλα τα παραπάνω 15. Το κύριο οικονομικό πρόβλημα μετριάζεται: α. Με τον καλύτερο συνδυασμό των παραγωγικών συντελεστών β. Με τη βελτίωση της τεχνολογίας γ. Με την εφαρμογή νέων μεθόδων παραγωγής δ. Όλα τα παραπάνω. 16. Η ξυλεία στον επιπλοποιό είναι αγαθό: α. Υλικό – διαρκές – κεφαλαιουχικό β. Υλικό – καταναλωτό – καταναλωτικό γ. Υλικό – καταναλωτό – κεφαλαιουχικό δ. Υλικό – διαρκές – καταναλωτικό. **Γ. Ερωτήσεις.**  17. Να κατατάξετε τα παρακάτω αγαθά σε όλες τις δυνατές κατηγορίες: α. Τρακτέρ: β. Ηλεκτρονικός υπολογιστής: γ. Κορμοί δέντρων για παραγωγή χαρτιού: δ. Χαρτοπετσέτα σε εστιατόριο: